Skogskyrkogården

Šumovito groblje (švedski: Skogskyrkogården) je groblje u južnoj oblasti središnjeg Stockholma, Enskededalenu. Izgradili su ga od 1917. do 1920. godine dva mlada arhitekta, Gunnar Asplund i Sigurd Lewerentz, na mjestu gdje se prije vadio šljunak, a koje je bilo prekriveno gustom borovom šumom. Arhitekti su uklopili vegetaciju s arhitekturom iskoristivši nepravilnosti tla kako bi stvorili krajolik koji se sjajno uklopio u svoju funkciju. Građevine su također značajne jer prikazuju prijelaz iz nacionalističkog romantizma u moderni funkcionalizam. Šumovito groblje je snažno utjecalo na razvoj sličnih kompleksa širom svijeta, zbog čega je upisano na UNESCO-v popis mjesta svjetske baštine u Europi 1994. godine. Šumovito groblje ima monumentalni krematorij s nekoliko kapela: Vjere, Svetog Križa i Šumovita kapela. One su bile vrhunac arhitekture Gunnara Asplunda, a otvorene su netom prije njegove smrti 1940. godine. Iako na njemu nije sahranjen veliki broj slavnih Šveđana, kao na starijem groblju u Stockholmu Norra begravningsplatsenu, ono je velika turistička atrakcija. U paviljonu Tallum, posjetitelji mogu pogledati izložbu o nastanku groblja i njegovim arhitektima. Na groblju su sahranjeni neki od slavnih osoba kao što su: Anton Nilson (1887.-1989.), revolucionar i komunist Gunnar Asplund (1885.-1940.), arhitekt Greta Garbo (1905.-1990.), glumica Ivar Lo-Johansson (1901.-1990.), spisatelj Oscar A.C. Lund (1885.-1963.), glumac i redatelj Lennart "Nacka" Skoglund (1929.-1975.), nogometaš Alma Johansson (1880.-1970.), misionar Vanjske veze Službene stranice Arhivirano 2013-05-10 na Wayback Machine-u Švedska nacionalna baština Arhivirano 2011-01-25 na Wayback Machine-u Panoramski pogled na Šumovito groblje Arhivirano 2012-10-18 na Wayback Machine-u Ostali projekti